armvectores/hy_wikipedia_2023 huggingface dataset:
Մարտա Կոկլի

Մարտա Մերի Կոկլի (անգլ.՝ Martha Mary Coakley, հուլիսի 14, 1953(1953-07-14), Pittsfield, Մասաչուսեթս, ԱՄՆ), ամերիկացի քաղաքական և պետական գործիչ, իրավաբան, Միդլսեքսի շրջանային դատախազ (1999-2007), Մասաչուսեթս նահանգի գլխավոր դատախազ (2007-2015)։ 2010 թվականին, ներկայացնելով ԱՄՆ դեմոկրատական կուսակցությունը, մասնակցել է Մասաչուսեթսի սենատորի ընտրություններին։ Հավաքելով ձայների 47 %՝ պարտվել է Սքոթ Բրաունին։ 2014 թվականին Մասաչուսեթսի նահանգապետի ընտրություններում հավաքել է ձայների 46,5 %՝ զիջելով Չառլի Բեյքերին։


== Կենսագրություն ==


=== Վաղ տարիներ ===
Ծնվել է Փիթսֆիլդում, Մասաչուսեթս, Էդվարդ և Ֆիլլիս Կոկլիի ընտանիքում։ Նրա հայրը՝ Երկրորդ համաշխարհային պատերազմի և Կորեական պատերազմի վետերանը, մանր ձեռնարկատեր էր։ Մայրը զբաղվում էր տնային աշխատանքով։ Երբ Մարտան դարձավ մեկ տարեկան, ընտանիքը տեղափոխվեց Նորթ Ադամս, Մասաչուսեթս։ Այնտեղ Մարտան սովորել է Սուրբ Ջոզեֆի դպրոցում և Դրուրիի ավագ դպրոցում, որն ավարտել է 1971 թվականին։


=== Կրթություն և կարիերայի սկիզբ ===
1975 թվականին Կոկլին ավարտել է Ուիլյամսի քոլեջը՝ արվեստի բակալավրի աստիճանով։ 1979 թվականին ավարտել է Բոստոնի համալսարանի իրավունքի դպրոցը՝ իրավաբանական գիտությունների դոկտորի աստիճանով։ 1978 թվականի ամռանը, լինելով իրավագիտության ֆակուլտետի ուսանող, Կոկլին աշխատել է Մասաչուսեթս նահանգի Ադամս քաղաքի «Դոնովան և Օ'Քոնոր» իրավաբանական ընկերությունում։ Իրավունքի դպրոցն ավարտելուց հետո Կոկլին սկսել է աշխատել Բոստոնում՝ որպես իրավաբան։ Նախ աշխատել է «Փարքեր, Ուոլթեր, Դեյլի և Ուայթ» իրավաբանական ընկերությունում (անգլ.՝ Parker, Coulter, Daley & White), իսկ հետո՝ «Գուդվին Պրոքթերում» (անգլ.՝ Goodwin Procter):


=== Շրջանային դատախազի օգնական ===
1986 թվականին Մասաչուսեթս նահանգի Լոուել քաղաքում Կոկլին սկսել է աշխատել շրջանային դատախազի օգնական։ Մեկ տարի անց ԱՄՆ արդարադատության նախարարությունը նրան առաջարկել է Բոստոնյան ուժերի կազմում կազմակերպված հանցավորության դեմ պայքարի համար հատուկ փաստաբանի պաշտոն (անգլ.՝ Boston Organized Crime Strike Force): Կոլին շրջանային դատախազություն է վերադարձել 1989 թվականին և երկու տարի անց նշանակվել երեխաների հետ դաժան վերաբերմունքի համար քրեական հետապնդման բաժնի պետ։
1997 թվականին Կոկլին, շրջանային դատախազ Թոմ Ռայլին և Ժերար Լեոնը գլխավորել են բրիտանացի երիտասարդ դայակի՝ Լուիզա Վուդվորդի դատական հետապնդումը (անգլ.՝ Louise Woodward), որը հետագայում դատապարտվել է Մասաչուսեթս նահանգի Նյուտոն քաղաքից ութ ամսական Մեթյու Իպենի (անգլ.՝ Matthew Eappen) սպանության համար։


=== Մասաչուսեթսի նահանգապետի առաջադրում (2010) ===


=== Մասաչուսեթսի նահանգապետի առաջադրում (2014) ===


== Ծանոթագրություններ ==
Բեյքերի կղզի

Բեյքերի կղզի, կախյալ տարածք ԱՄՆ-ից։ Գտնվում է Խաղաղ օվկիանոսում՝ հասարակածից մի փոքր հյուսիս։


== Աշխարհագրություն ==

Կղզու տարածքը կազմում է 1,24 կմ², ջրափնյա գծի երկարություն ը կազմում է 4800 մետր։ Կղզու ռելիեֆը ցածր է և ավազոտ։ Կլիման՝ հասարակածային։ Բնական աղբյուրները քաղցրահամ չեն։ Կղզու բուսականությունը հիմնականում ներկայացված է թփերի ու խոտաբույսերի տեսքով, ծառեր չկան։ Կղզին հանդիսանում բազմաթիվ ծովային թռչունների ապաստարան։
Կղզու կողքին ծագել է հայտնի կործնարար «Էլ Նինյո» տաք հոսանքը։
Կղզու ջերմաստիճանը ամբողջ տարվա 365 օր շարունակ մնում է ավելի քան +30 °C, իսկ կղզու օդի խոնավությունը փաստացի չի իջնում 90 %-ից։


== Պատմություն ==
1857 թվականին ԱՄՆ-ն հաստատում է իր իրավունքները կղզու վրա, անդրադառնալով Գուանի կղզինների օրենքի վրա, երկրների կողմից ճանաչում է ստացել 1856 թվականին։ 1886 թվականից մինչև 1934 թվականը Բեյկերը կարգավիճակ է ստանում Մեծ Բրիտանիայի օտարերկրյա տարածքների կողմից։ Բոլոր երկրների ջանքերի շնորհիվ այստեղի տարածքները մաքրվել են թռչնաղբից։ Կղզու պաշտոնական հիմնադրումը տեղի է ունեցել Երկրորդ համաշխարհային պատերազմից հետո։


== Ծանոթագրություններ ==


== Գրականություն ==
Երկրագնդի երկիրների հանրագիտարան / Глав. ред. Н. А. Симония; редкол. В. Л. Макаров, А. Д. Некипелов, Е. М. Примаков; предисл. Н. А. Симонии; М.: ЗАО «Издательство „Экономика“», 2004.


== Աղբյուրներ ==
Jane’s Oceania Page — Baker Island Archived 2012-02-01 at the Wayback Machine.
Լույեռ

Լույեռ (ֆր.՝ Luyères), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 437 մարդ, բնակչության խտությունը` 25.16 մարդ/կմ²։ Բնակավայրը զբաղեցնում է 17.37 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ արևելք, Շալոն ան Շամպայն քաղաքից` 65 կմ հարավ, Տրուա քաղաքից` 14 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 267 աշխատունակ (15-64 տարեկան) բնակիչ, որոնցից ակտիվ էին 203-ը, իսկ ոչ ակտիվները` 64։ Ակտիվության ցուցանիշը կազմում է 76,0 %։ 203 աշխատունակ մարդկանցից աշխատել է 188 անձ (98 տղամարդ և 90 կին)։ Գործազուրկ են եղել 15 անձ (9 տղամարդ և 6 կին)։ 64 անաշխատունակներից 9-ը եղել են աշակերտներ կամ ուսանողներ, 46-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լեոնիդ Վանյան

Լեոնիդ Լևի (Լվովիչ) Վանյան (մարտի 9, 1932(1932-03-09), Մոսկվա, ԽՍՀՄ), հայ խորհրդային երկրաֆիզիկոս։ Ֆիզմաթ գիտությունների դոկտոր (1964), պրոֆեսոր (1975)։


== Կենսագրություն ==
Ավարտել է Գուբկինի անվան Մոսկվայի նավթային ինստիտուտը (1954)։ 1954-1974 թվականներին աշխատել է հետախուզման երկրաֆիզիկական մեթոդների համամիութենական գիտահետազոտական, ԽՍՀՄ ԳԱ Երկրի ֆիզիկայի, տիեզերական հետազոտությունների ինստիտուտներում։ 1974 թվականից ղեկավարում է Պ․ Պ․ Շիրովի անվան օվկիանոսաբանության ինստիտուտի էլեկտրամագնիսական դաշտերի լաբորատորիան։ Աշխատությունները վերաբերում են էլեկտրամագնիսական զոնդավորման և բնական էլեկտրամագնիսական դաշտերի փոփոխման բնույթի հարցերին։


== Ծանոթագրություններ ==
Շորթ թրեկ

Շորթ թրեկ (անգլ.՝ Short track speed skating), տափօղակով հոկեյի սառցադաշտի արտաքին շրջագծով արագընթաց չմշկավազք՝ 500-ից մինչև 5000 մետր մրցատարածություններում։ Այս մրցաձևը մտցված է օլիմպիական խաղերի ծրագրում, զբաղվում են և՛ տղամարդիկ, և՛ կանայք։


== Աղբյուրներ ==
29-րդ հարավային զուգահեռական

29-րդ հարավային զուգահեռականը հասարակածից 29° դեպի հարավ գտնվող լայնությունների շրջանագիծն է։
Անցնում է Աֆրիկայով, Հնդկական օվկիանոսով, Խաղաղ օվկիանոսով, Հարավային Ամերիկայով, Ավստրալիայով և Ատլանտյան օվկիանոսով։ 

Լայնության մեկ աստիճանին համապատասխանում է 97 438 մ երկարություն։
Հասարակածից հեռավորությունը կազմում է 3209 կմ։
Զուգահեռականի երկարության 79%-ն անցնում է ջրային տարածքներով։


== Սահմաններ ==


== Զուգահեռականով հատվող տարածքները ==


== Տես նաև` ==
30-րդ հարավային զուգահեռական
28-րդ հարավային զուգահեռական


== Ծանոթագրություններ ==
(5892) Մայլսդևիս

(5892) Մայլսդևիս (անգլ.՝ Milesdavis), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1981 թվականի դեկտեմբերի 23-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,38558 ա. մ., առավելագույնը մոտենում է 1,6656 ա. մ. հեռավորության վրա և հեռանում 3,1055 ա. մ.։ Արեգակի շուրջ մեկ ամբողջական պտույտ է կատարում 1345,83 երկրային օրվա ընթացքում, իր ուղեծրով շարժվելով միջինում 0,267493 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,58° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5892) Մայլսդևիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գով շրջան (Կանզաս)

Գով շրջան (անգլ.՝ Gove County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 2.776 կմ² է, բնակչությունը՝ 3.068 մարդ (2000 թ. տվյալներով)։ Շրջկենտրոնն է Գով Սիթի բնակավայրը։ Կազմավորվել է 1868 թ.։
Օժակ

Օժակ (ֆր.՝ Aujac ), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սենտ Իլյեր դը Վիլֆրանշ կանտոնի կազմի մեջ։ Հանդիսանում է Սեն Ժան դ՛Անժելի շրջանը։
Համայնքի INSEE կոդ՝ 17023։


== Բնակչություն ==
Համայնքի բնակչությունը 2010 թվականին կազմում էր 325 մարդ։


== Տնտեսություն ==
2010 թվականի տվյալներով 198 աշխատունակ տարիքի մարդկանցից (15-64 տարեկան) 152-ը տնտեսապես ակտիվ էին, 46-ը անգործունակ (ակտիվության ցուցանիշը 76,8 %, 1999 թվականին եղել է՝ 69,4 %)։ 152 աշխատունակ բնակիչներից 133-ը աշխատում էին (72 տղամարդ և 61 կին), անաշխատանք էին 19-ը (8 տղամարդ և 11 կին)։ 46 անգործունակ մարդկանցից 15-ը աշակերտներ կամ ուսանողներ են, 16-ը թոշակառու, 15-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Օժակի վիճակագրության ազգային ինստիտուտ (ֆր.)
Ճամբարակ (համայնք)

Անվան այլ կիրառումների համար տե՛ս՝ Ճամբարակ (այլ կիրառումներ)Ճամբարակ, համայնք Գեղարքունիքի մարզում։ Ներառում է  Ճամբարակ, Այգուտ, Անտառամեջ, Գետիկ, Դպրաբակ, Թթուջուր, Կալավան, Ձորավանք, Մարտունի,  և Վահան  գյուղերը։ Համայնքը ստեղծվել է 2017 թվականի հունիսի 9 -ին ՀՀ Ազգային Ժողովում համայնքների խոշորացման օրինագծով։ Կենտրոնը Ճամբարակ գյուղն է։ Համայնքի տեղական ինքնակառավարման մարմինների առաջին ընտրությունները կայացել են 2017 թվականի նոյեմբերի 5-ին։


== Բնակչություն ==
Ճամբարակ համայնքը ստեղծվել է  Ճամբարակ, Այգուտ, Անտառամեջ, Գետիկ, Դպրաբակ, Թթուջուր, Կալավան, Ձորավանք, Մարտունի  և Վահան համայնքների միավորումից։ Համայնքի բնակչությունը կազմում է 12,411 մարդ։


== Տնտեսություն ==


== Արտաքին հղումներ ==
Ճամբարակ - Համայնքի ղեկավար և ավագանի - Համայնքներ - Գեղարքունիքի մարզպետարան
ՎԱՐՉԱՏԱՐԱԾՔԱՅԻՆ ԲԱՐԵՓՈԽՈՒՄՆԵՐ ԽՈՇՈՐԱՑՎԱԾ ՀԱՄԱՅՆՔՆԵՐ


== Ծանոթագրություններ ==
Կանաչ Ժամ եկեղեցի

Անվան այլ կիրառումների համար տե՛ս՝ Սուրբ Հովհաննես Մկրտիչ եկեղեցի (այլ կիրառումներ)Կանաչ Ժամ եկեղեցի կամ Սուրբ Հովհաննես Մկրտիչ եկեղեցի, հայկական եկեղեցի Արցախի Հանրապետության Շուշիի շրջանի Շուշի քաղաքում։ Անունը ստացել է այն պատճառով, որ ժամանակին եկեղեցու գմբեթը եղել է կանաչ գույնի։ 2020 թվականին Ադրբեջանական զինված ուժերի վերահսկողության տակ անցնելուց հետո մասամբ ավերվել է։ Վնասված է գմբերթն ու զանգակատունը։ 


== Պատմություն ==
Եկեղեցին կառուցվել է 1818 թվականին՝ Ղարաբաղցոց նախկին փայտաշեն եկեղեցու փոխարեն։ Այդ մասին վկայում է շինարարական արձանագրության։ Պատերի մեջ ագուցված է նաև նախկին եկեղեցու արձանագրությունները։


== Ճարտարապետություն ==
Եկեղեցին շինված է արևելք-արևմուտք առանցքով, խաչաձև հատակագծով։ Կողային ավանդատները բեմի տակ իջեցնելու հետևանքով, արտաքին՝ արևելյան ճակատապատը կիսակլոր է։ Եկեղեցին, զանգակատունը աչքի են ընկնում ներքին ինքնատիպ հարդարանքով։ Այս հանգամանքը հուշարձանը առանձնացնում է հայ ճարտարապետական համանման կառույցների շարքում։ Եկեղեցուն արևմուտքից կցված է հետագայում կառուցված գմբեթավոր զանգակատունը, որի մուտքի վերնամասում փորագրված է. «Բաբայն Ստեփանէսն Յովհանէն յի հիշատակ հանգուցիալ եղբայր Մկրտիչ 1847 թ.» արձանագրությունը։
Թեև զանգակատունն օրգանապես ձուլված է եկեղեցուն, այնուամենայնիվ, որմնամույթերով որոշ չափով առանձնացված է նրանից։ Դրանով ավելի է ընդգծվում դեպի աղոթասրահը տանող շքամուտքի հանդիսավորությունը։ Եկեղեցին որմնամույթերով ևս բաժանված է երկու սրահի։ Առաջին սրահն ունի երդիկավոր գլխատներին հատուկ գոցվող թաղ, իսկ երկրորդ՝ ուղղանկյուն սրահի շքեղ, սրբատաշ որմնամույթերի վրա բարձրանում է շրջանաձև գմբեթը։
Կանաչ ժամի մեջ ուշագրավ են գոցվող թաղերը, հայկական եկեղեցիների գմբեթների համար անսովոր որոշ տարրերը՝ անհամեմատ մեծ բացվածքները, բեմատակն իջեցված ավանդատները, արևելյան կիսակլոր ճակատապատը։ Գմբեթների ճարտարապետական նորամուծությունները նույնպես հարստացրել և առավել նշանակալի են դարձրել եկեղեցու  գեղարվեստական արժանիքը։ Եթե դրան ավելացվի բարձր, կանաչապատ տեղանքը, սրբատաշ և կոպտատաշ քարերից խնամքով իրականացված եկեղեցու կաթնագույն տեսքը, ապա դժվար չէ կռահել, որ հուշարձանն ունի քաղաքաշինական տեսակետից որոշակի կազմակերպող դեր։
Կանաչ ժամը լավ է դիտվում քաղաքի գրեթե բոլոր բնակելի թաղամասերից։ Այդ հանգամանքն իր որոշակի ազդեցությունն է թողել պաշտամունքային կառուցվածքի վրա՝ թելադրելով եկեղեցու և զանգակատան հստակ ուրվագծվող գմբեթային լուծում։
Խորհրդային շրջանում, Կանաչ ժամը, որի շրջապատում գտնվում էին առողջարաններ, հանգստյան տներ, ադրբեջանցիների կողմից վեր էր ածվել հանքային ջրերի ըմպելասրահի։ Արդյունքում հուշարձանը խիստ տուժել էր։ Մասնավորապես, բեմի վրա տեղադրված երկաթե մեծ ջրավազանը, լրիվ փակել, դահլիճից կտրել էր բեմը։ Արևմտյան՝ զանգակատան հիմնական մուտքի աստիճանները քանդել և նրանց փոխարեն նոր՝ հուշարձանին անհամապատասխան աստիճաններ էին կառուցել հյուսիսային ճակատում, որի պատճառով քանդվել էր կենտրոնական լուսամուտի  գոգատակի պատը։ Ջրամբարից հաճախ թափվող հանքային ջրերը, ողողում էին խորանները, այնտեղից պատը քայքայելով հոսում դեպի բակը։
Եկեղեցին գործել է 1995-2022 թվականներին։ Վերջին տարիներին վերանորոգվել է։


== Ծանոթագրություններ ==
Հովհաննես Քուչուբեկյան

Հովհաննես Քուչուբեկյան (1836, Ղզլար, Kizlyarsky Otdel, Թերեքի մարզ, Ռուսական կայսրություն - 1890, Ղզլար, Kizlyarsky Otdel, Թերեքի մարզ, Ռուսական կայսրություն), հայ բանաստեղծ։


== Կրթություն ==
Սովորել է Ստավրոպոլի գիմնազիայում։ Վերադառնալով Ղզլար՝ մինչև կյանքի վերջը աշխատել է տեղի ծխական դպրոցում որպես հայոց լեզվի ուսուցիչ։


== Ստեղծագործություններ ==
Հովհաննես Քուչուբեկյանի և Հարություն Ոստանիկ ստորագրություններով տպագրվել է «Հյուսիսափայլ», «Մեղու Հայաստանի», «Ճռաքաղ», «Հայկական աշխարհ» պարբերականներում։ Քուչուբեկյանի բանաստեղծությունները գերազանցապես քնարական բնույթի են [«Խոսակցություն իմ սրտի հետ», «Առ իմ սիրելին Ա․․․», «Մի անցք», «Գաղտնի սեր» («Հյուսիսափայլ», 1862, ДО 3, ДО 12)]։ Հիշարժան են սոցիալական բողոքի տարրեր պարունակող «Հանգուցյալ աղան» պոեմը և «Մարդկային հայեցվածք» բանաստեղծությունը («Հյուսիսափայլ», 1864, ДО 9, ДО 10)։
Վալիպե

Վալիպե (էստ․՝ Valipe), գյուղ Էստոնիայի Հիյումաա նահանգի Պյուհալեպա շրջանում։
2011 թվականի տվյալներով գյուղում բնակվում էր 3 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(6607) Մացուշիմա

(6607) Մացուշիմա (անգլ.՝ Matsushima), աստերոիդ աստերոիդների հիմնական գոտում։ Հայտնաբերվել է 1991 թվականի հոկտեմբերի 29-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,621803 ա. մ., առավելագույնը մոտենում է 2,3258 ա. մ. հեռավորության վրա և հեռանում 2,9178 ա. մ.։ Արեգակի շուրջ մեկ ամբողջական պտույտ է կատարում 1550,6 երկրային օրվա ընթացքում, իր ուղեծրով շարժվելով միջինում 0,232169 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,69° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6607) Մացուշիմա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չաթախ (Պելյանի նահանգ)

Անվան այլ կիրառումների համար տե՛ս՝ Չաթախ (այլ կիրառումներ)Չաթախ, գյուղ Արևմտյան Հայաստանում, Կիլիկիայի Պելյանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Վերխնի Բասկունչակ

Վերխնի Բասկունչակ (ռուս.՝ Верхний Баскунчак), քաղաքատիպ ավան Ռուսաստանի Աստրախանի մարզի Ախտուբինսկի շրջանի կազմում։
Բնակչությունը 2010 թվականին գրանցված տվյալներով կազմում էր 8451 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դեմյանկովո (այլ կիրառումներ)

Դեմյանկովո, կարող է վերաբերել՝

Դեմյանկովո - գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Դեմյանկովո - գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Դեմյանկովո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Կրուտայա Բալկա (գյուղ, Վալկիի շրջան)

Անվան այլ կիրառումների համար տե՛ս՝ Կրուտայա ԲալկաԿրուտայա Բալկա (ուկրաիներեն՝ Крута Балка), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1857 թվականին։
2001 թվականի տվյալներով Կրուտայա Բալկա գյուղում բնակվում էր 25 մարդ։ Բնակավայրը զբաղեցնում է 2,55 կմ² տարածք։ Բնակչության խտությունը կազմում էր 9800 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(1249) Ռեզերֆորդիա

(1249) Ռեզերֆորդիա (անգլ.՝ Rutherfordia), աստերոիդ աստերոիդների հիմնական գոտում։ Հայտնաբերվել է 1932 թվականի նոյեմբերի 4-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,224595 ա. մ., առավելագույնը մոտենում է 2,0546 ա. մ. հեռավորության վրա և հեռանում 2,3946 ա. մ.։ Արեգակի շուրջ մեկ ամբողջական պտույտ է կատարում 1211,92 երկրային օրվա ընթացքում, իր ուղեծրով շարժվելով միջինում 0,297049 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,87° անկյուն։
Ռեզերֆորդիա աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1249) Ռեզերֆորդիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շախմատային օլիմպիադա 1960

14-րդ շախմատային օլիմպիադան անցկացվել է Լայպցիգում 1960 թվականի հոկտեմբերի 26-ից մինչև նոյեմբերի 9-ը 40 երկրի մասնակցությամբ։ Առաջին անգամ օլիմպիադաներում (եզրափակիչ C-ում) կիրառվել է շվեյցարական համակարգ։


== Կիսաեզրափակիչներ ==


=== Առաջին խումբ ===


=== Երկրորդ խումբ ===


=== Երրորդ խումբ ===


=== Չորրորդ խումբ ===


== Եզրափակիչներ ==


=== Եզրափակիչ «A» ===


=== Եզրափակիչ «B» ===


=== Եզրափակիչ «C» ===


== Հաղթող թիմերի անձնական տվյալները ==


== Լավագույն անհատական արդյունքներ ==
Խաղատախտակ 1 – Կառլ Ռոբաչ–16-ից 13½
Խաղատախտակ 2 – Միխայիլ Բոտվիննիկ–13-ից 10½
Խաղատախտակ 3 – Պաուլ Կերես–13-ից 10½
Խաղատախտակ 4 – Տան Լյանգ Ան–20-ից 16½
Պահեստային – Վասիլի Սմիսլով–13-ից 11½
Պահեստային – Տիգրան Պետրոսյան–13-ից 12


== Գրականություն ==
Շախմատի բառարան / գլխ. խմբ.` Լ. Աբրամով, կազմող` Գ. Գեյլեր. – Մ.։ Ֆիզկուլտուրա և սպորտ, 1964. – էջեր 152—153. – 120 000 օր,
Շախմատի օլիմպիադաներ / Յուրի Ավերբախ, Բորիս Տուրով, Մոսկվա։ Ֆիզկուլտուրա և սպորտ, 1974.
Շախմատ․ հանրագիտարանային բառարան / գլխ. խմբ.՝ Անատոլի Կարպով. – Մ.։ Սովետական հանրագիտարան, 1990. – С. 280, 600. — 624 էջ – 100 000 օր. – ISBN 5-85270-005-3.
Շախմատի համաշխարհային օլիմպիադաներ։ 1927—2006 / Գ. Խանամիրյան, Երևան, 2006


== Արտաքին հղումներ ==
14-րդ շախմատային օլիմպիադան OlimpBase.org կայքում (անգլ.)
Շախմատի օլիմպիադայի պատմությունը (մաս 5-րդ) (գերմ.)
Ռոբերտ Շինդել

Ռոբերտ Շինդել (գերմ.՝ Robert Schindel, ապրիլի 4, 1944(1944-04-04)[…], Bad Hall, Steyr-Land District, Վերին Ավստրիա, Ավստրիա), ավստրիացի գրող և բանաստեղծ։


== Կենսագրություն ==
Շինդելը ծնվել է հրեա-կոմունիստների ընտանիքում։ Հայրը զոհվել է Դախաուի համակենտրոնացման ճամբարում, մայրը՝ բանտարկվել է Օսվենցիմ համակենտրոնացման ճամբարում։
1950 թվականից 1954 թվականներին սովորել է միջնակարգ դպրոցում, որից հետո տեղափոխվել է Վիեննայի գիմնազիա։ 1959 թվականին Ռոբերտ Շինդելհեռացվում է գիմնազիայից կարգապահությունը խախտելու մեղադրանքով։
Գիմնազիայից հետո Ռոբերտը սկսել է աշխատել գրքի վաճառքի ոլորտում, մասնավորապես՝ «Globus Verlag» խանութում։ Սերտ հարաբերություններ է ունեցել մաոիստական ուսանողական խմբերի հետ։ Այնուհետև մեկնել է Ֆրանսիայի մայրաքաղաք Փարիզ և Շվեդիա, որտեղ որոշ ժամանակ աշխատել է լվացքատանը։
1970 թվականին հրատարակել է առաջին վեպը, որը կոչվում է «Կասանդրա»։
1975 թվականից մինչև 1980 թվականը աշխատել է Վիեննայի գլխավոր գրադարանում որպես գրադարանավար, 1981 թվականից մինչև 1983 թվականը՝ «Ֆրանսպրես» (Agence France-Presse) լրատվական գործակալությունում որպես գիշերային լուրերի խմբագիր։ 1983 թվականից 1986 թվականներին կազմակերպել է խմբակային դասընթացներ գործազուրկների համար։ 1986 թվականից զբաղվում է բացառապես գրական գործունեությամբ։ Սցենարներ է գրել կինոյի, հեռուստատեսության և ռադիոյի համար։
2006 թվականին Ռոբերտ Շինդելը Ռուդոլֆ Սկետենի հետ միասին հիմնադրում է «Heidenreichstein» գրական փառատոնը։ Յուրաքանչյուր տարի կազմակերպվող փառատոնին հրավիրվում Է գրականության ոլորտի աշխարհահռչակ մեկ ներկայացուցիչ։ 2006 թվականին փառատոնին ներկա էր Սալման Ռուխդին, 2007 թվականին՝ Ամոս Օզը, 2008 թվականին՝ Խորխե Սեմպրանը, 2009 թվականին՝ Մարգարետ Էտվուդը, 2010 թվականին՝ Հանց Մագնուս Էնզենսբերգերը, 2011 թվականին՝ Ներադին Ֆարախը, 2012 թվականին՝ Լյուդմիլա Ուլիտսկայան, 2013 թվականին՝ Լուի Բեգլին, 2014 թվականին՝ Իեն Մակևանը և այլն։
Ռոբերտ Շինդելը հանդիսանում է Համբուրգի ազատ արվեստի, ինչպես նաև Գերմանական լեզվի ու պոեզիայի ակադեմիաների անդամ։ Նա հիմնադրել է Ավստրիայում առաջին պետական գրական հաստատությունը, որը քարոզում է ստեղծագործական գիրը։ Ռոբերտը 2009 թվականից դասավանդում է գրականություն։


== Ստեղծագործական կյանքը ==
Շինդելի ստեղծագործությունների հիմնական թեման հանդիսանում է Հոլոքոստը։ Նրա առավել հայտնի վեպը 1992 թվականին գրված «Բնիկ»-ն է (գերմ.՝ «Gebürtig»), որի հիման վրա 2003 թվականին Շինդելը Լուկաս Շտեպանիկի հետ միասին Դանիել Օլբրիխսկու ղեկավարությամբ նկարահանել է համանուն ֆիլմ։ Մոսկվայում և Սանկտ Պետերբուրգում ֆիլմի պրեմիերային Շինդելն անձամբ է ներկայացրել այն։


== Ճանաչում ==
Շինդելն արժանացել է ավստրիական գրականության մի շարք մրցանակների, այդ թվում՝ Էրիկ Ֆրիդի (1993 թ.), Էդուարդ Մյորիկի (2000 թ.), Վիեննա քաղաքի (2003 թ.): Հանդիսանում է Համբուրգի Ազատ արվեստի ակադեմիայի լիիրավ անդամ։


== Հրապարակումներ ==


== Ծանոթագրություններ ==


== Արտաքին հղումներ ==
Պաշտոնական կայք: (գերմ.)
Robert Schindel(անգլ.)
Стихи Роберта Шинделя в переводе Татьяны Вайзер // Textonly, № 17 (2006)(ռուս.)
Գիշերային հերթափոխ (գիրք)

«Գիշերային հերթափոխ» (անգլ.՝ Night Shift), ամերիկացի գրող Սթիվեն Քինգի պատմվածաշար, որը կազմված է 20 պատմվածքներից՝ տպագրված 1978 թվականին։ Գիրքը Balrog-ի կողմից արժանացվել է լավագույն շարքի պարգևին, իսկ 1979 թվականին նոմինացվել է Locus և World Fantasy մրցանակներին։ Քինգի հանրահայտ աշխատություններից շատերը ներգրավվել էին այս շարքի մեջ։


== Պատմվածքներ ==


== Էկրանավորում ==
«Բուհիմեն» կարճամետրաժ ֆիլմ, էկրանավորվել է նույնանուն պատմվածքի հիմքով։
«Ագռավի առաքյալները» 1983 թվականին «Եգիպտացորենի երեխաները» սյուժեով նկարահանված ֆիլմ։
«Կինը սենյակում» 1983 թվականին նկարահանված կարճամետրաժ ֆիլմ (ռեժիսոր՝ Ֆրենկ Դարաբոնտ)։
«Եգիպտացորենի երեխաները» 1984 թվականին էկրանացված ֆիլմ, որն ունի յոթ շարունակություն և մեկ վերանկարահում, հանդիսանում է նույնանուն պատմվածքի ադապտացում։
«Կատվի աչք» 1985 թվականի երեք նովելներից կազմված ֆիլմ, որի առաջին և երրորդ մասերը ««Թողեք ծխելը» կազմակերպություն» և «Քիվ» նովելների էկրանավորումներն են։
«Առավելագույն արագացումը» 1986 թվականի ֆիլմ, որը ներկայացնում է «Բեռնատարներ» պատմվածքը, ռեժիսորը Սթիվեն Քինգն էր:.
«Գիշերային հերթափոխ» (հայտնի նաև «Գերեզմանոցային հերթափոխ» անունով) 1990 թվականի ֆիլմ, նույնանուն պատմվածքի էկրանավորում։
«Երբեմն նրանք վերադառնում են» 1991 թվականի ֆիլմ, նույնանուն պատմվածքի էկրանավորում։
«Խոտհունձը» 192 թվականի ֆիլմ, սակայն ոչ մի ընդհանուր բան չունի նույնանուն պատմվածքի հետ։
«Ճխլողը» 1994 թվականի ֆիլմ, «Մսաղաց» պատմվածքի էկրանավորում։
«Տարածք 51» 1997 թվականի ֆիլմ, «Բեռնատարների» էկրանավորում, «Առավելագույն արագացումը» ֆիլմի վերանկարահում։
«Գիշերային մղձավանջներ և ֆանտաստիկ տեսիլքներ» վեպի սյուժեով նկարահանված նույնանուն հեռուստասերիալի 1-ին սերիան «Կռվի դաշտի» էկրանավորումն է։


== Փաստեր ==
Գիրքը հրատարակվել է «Փայլատակումից» հետո և հանդիսանում էր հեղինակի հինգերորդ տպագրված աշխատությունը։ Պատմվածաշարի 20 ստեղծագործություններից 9-ն առաջին անգամ հրատարակվել են 1970-1975 թվականներին Cavalier Magazine ամսագրի տարբեր համարներում, իսկ մյուսները հրատարակվել են Penthouse, Cosmopolitan, Gallery, Ubris և Maine ամսագրերում։ Առաջին անգամ պատմվածաշարում հայտնվում են «Երուսաղեմ բնակավայրը», «Վերջին աստիճանը», «Կինը սենյակում» ստեղծագործությունները։
Գրքի նախախոսքը գրվել է Քինգի սիրելի գրող Ջոն ՄակԴոնալդի կողմից։
Այս գրքում գրողն առաջին անգամ օգտագործում է նախաբան։ Այն գրված է ընկերական, եղբայրական ոճով.
«Ճանապարհներից մեկը» պատմվածքի գործողությունները զարգանում են «Սալեմի վիճակ» վեպի աշխարհում՝ Ջերուսալեմս-Լոտ քաղաքի հարևանությամբ, որը լցված է վամպիրներով։
Հնդկացի ռեժիսոր Անուրարա Կաշյապան ««Թողեք ծխելը» կազմակերպություն» հիմքի վրա նկարահանել է ֆիլմ։
«Բեռնատարներ» պատմվածքը էկրանարկել է հենց ինքը Սթիվեն Քինգը։


== Սթիվեն Քինգի այլ ստեղծագործություններ ==


== Արտաքին հղումներ ==
Сборник на сайте horrorking.com Archived 2012-01-21 at the Wayback Machine.
Сборник на сайте fantlab.ru


== Ծանոթագրություններ ==
Matrang

Ալան Արկադևիչ Խադզարագով (ռուս.՝ Алан Аркадьевич Хадзарагов, ապրիլի 20, 1995(1995-04-20), Վլադիկավկազ, Ռուսաստան, առավել հայտնի է Matrang  կեղծանունով), ռուս երաժիշտ։ 2017 թվականից հանդիսանում է  «Gazgolder» ստեղծագործական միության անդամ։ «Золотая Горгулья» անկախ երաժշտական մրցանակի մրցանակակիր որպես «լավագույն սոուլ-նախագիծ»։


== Կենսագրություն ==
Ալանը ծնվել է 1995 թվականի ապրիլի 20-ին Ալանիայում(Օսիա)։
Համառուսական ճանաչում Ալանը ձեռք է բերել 2017 թվականին, երբ իր «Медуза» երգը դարձավ տարվա ռուսալեզու ամենահայտնի հիթերից մեկը։ Երգը առաջադրվել է Муз-ТВ հեռուստաալիքի մրցանակաբաշխությանը՝ «Ռունետի երգ» անվանակարգում, բայց չի հաղթել։ Նույն երգով հանդես է եկել 2019 թվականի հունվարի 7-ին «Live Fest URBAN»-ին։


== Սկավառակագրություն ==


=== Ալբոմներ ===
Планета Луна (2015)
Красная Луна (2017)
Эйа (2018)
DA (2019)
ТРИ (2020)


=== Սինգլներ ===
«Со мной» (Ինձ հետ)
«Медуза» (Մեդուզա)
«Летали» (Թռչեցինք)
«Вода» (Ջուր)
«ОМО» (ՕՄՕ)
«Замыкать» (Եզրափակել)
«От Луны до Марса» (Լուսնից մինչև Մարս)
«Акула» (Շնաձուկ)
«Бронза» (Բրոնզ)
«Провода» (Հաղորդալարեր)
«Замыкать»  (Փակել)
«Бронза» (Բրոնզ)
«Со мной» (Ինձ հետ)
«Проснись»  (Արթնացեք)
«Дурень» (Դուրեն)
«Привет» (Բարեւ)
«Оставайся» (Մնա)
«Матранг» (Մատրանգ)
«С самим собой» (Հետ ինքներդ)
«Круг» (Շրջան)
«Мама» (Մամա)
«Отчаянно зовёт» (Հուսահատ կանչում)
«Вельветовые часы» (Վելվետնոր ժամացույց)


== Ծանոթագրություններ ==


== Արտաքին հղումներ ==
Алексей Мажаев (2018-06-09)։ «Рецензия: Matrang — «ЭЙА» ****»։ InterMedia 
Юлия Вахонина, Анастасия Русскова (2018-09-26)։ «Автор хита «Медуза» Matrang — о «Газгольдере», отношениях с Бастой и плагиате»։ РБК Стиль
Ձոնիկ

Ձոնիկ, հայկական արական անուն։ Առաջացել է հայերեն ձոն՝ «նվեր» բառից։ Նորակերտ և անսովոր անուն է։


== Ծանոթագրություններ ==
Գորտնուկ երկարատերև

Գորտնուկ երկարատերև (լատ.՝ Ranunculus lingua), գորտնուկազգիների ընտանիքին պատկանող ծածկասերմ բույս, որը գրանցված է Հայաստանի Հանրապետության Կարմիր գրքում։


== Նկարագրություն ==
50-150 սմ բարձրությամբ բազմամյա խոտաբույս է։ Սրացած, երկարավուն նշտարաձև ցողունային տերևները ունեն մինչև 20 սմ երկարություն։ Ծաղիկները դեղին են, իսկ պսակաթերթերը` 15-18 մմ երկարությամբ։


== Տարածվածություն ==
Հայաստանում հայտնի է միայն Լոռու ֆլորիստիկական շրջանում (Տաշիր քաղաքի, Սարատովկա, Նովոսելցովո, Կիզ-Կալա գյուղերի շրջակայք)։ Աճում է նաև Կովկասում (ցրված), Եվրոպայում, Սիբիրում, Հյուսիսային Անատոլիայում, Հյուսիսային Իրանում, Միջին և Կենտրոնական Ասիայում։


== Էկոլոգիա ==
Աճում է միջին լեռնային գոտում՝ ծովի մակարդակից 1400-1500 մ բարձրությունների վրա, ճահիճներում, լճերի ափերին։ Ծաղկում է հունիս ամսին, պտղաբերում` հուլիսին։


== Պահպանություն ==
Վտանգված տեսակ է։ Հայտնի է մեկ պոպուլյացիա։ Տարածման և բնակության  շրջանների մակերեսը՝ 10 կմ²-ից պակաս է։ Աճելավայրերի փոփոխության պատճառով տեսակին սպառնում է տարածման և բնակության շրջանների կրճատում։ Տեսակի հիմնական տարածման շրջանը գտնվում է Հայաստանի սահմաններից դուրս, այդ պատճառով էլ սպառնալիքի կատեգորիան իջեցվել է։ Հայաստանի Կարմիր գրքի առաջին հրատարակության մեջ, CITES–ի և Բեռնի կոնվենցիայի հավելվածներում ընդգրկված չէ։
Պահպանության գործողություններ չեն իրականացվում։


== Ծանոթագրություններ ==
Գրենաժ

Գրենաժ (ֆր.՝ grainage, graine — սերմ), հատուկ ձեռնարկություններում (տոհմային շերամապահական կայան, գրենայի գործարան) թթենու և կաղնու շերամորդի թիթեռներից առողջ ու կենսունակ գրենայի ստացում։ Գրենաժի հիմնական խնդիրը հիվանդություններից (գլխավորապես պեբրինայից) զերծ գրենա ստանալն է։ Հայտնի են գրենայի արտադրության ցելյուլային և արդյունաբերական եղանակները։ Ցելյուլային եղանակի էությունն այն է, որ բոժոժներից դուրս եկած առողջ էգերին մեկուսացնում են թղթե տոպրակների մեջ, թիթեռնիկները ստուգվում են, հիվանդներին իրենց գրենայի հետ ոչնչացնում են, իսկ առողջներին՝ խմբավորում, լվանում, տեղավորում թղթե տոպրակներում, կշռում և կազմում, այսպես կոչված, գրենայի տուփեր։ Արդյունաբերական եղանակի դեպքում էգերին տեղավորում են հատուկ սավանների վրա և ստանում գրենա։ Պատրաստվող գրենայի հիմնական զանգվածը պետք է լինի հիբրիդային։ Մաքրացեղերի գրենան ծառայում է հիբրիդների պատրաստման համար։ 
Զարագացած շերամապահություն ունեցեղ երկրներում տոհմային գրենան ստանում են ցելյուլային եղանակով։  
Հայաստանում 1976 թվականի դրությամբ եղել է գրենայի երկու գործարան և մեկ շերամապահական կայան։
Լարչվա

Լարչվա (վրաց.՝ ლარჩვა), գյուղ Վրաստանում։ Գտնվում է Սամեգրելո-Զեմո Սվանեթ մարզի Խոբի շրջանում։


== Դիրք ==
Գյուղը գտնվում է ծովի մակարդակից 60 մետր բարձրության վրա։ Շրջկենտրոն Խոբիից հեռու է 7 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1103 մարդ։


== Ծանոթագրություններ ==
Ռիլովո (գյուղ, Վաչսկի շրջան)

Ռիլովո (ռուս.՝ Рылово), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գաստելու

Գաստելու (իսպ.՝ Gaztelu (Guipúzcoa)), քաղաք և մունիցիպալիտետ Իսպանիայում, մտնում է Գիպուսկո նահանգի մեջ, ինչպես նաև Բասկերի երկրի մեջ։ Մունիցիպալիտետը գտնվում է Տոլոսալդեա թաղամասում։ Բնակչությունը 166 մարդ (2010 թվականի տվյալներով)։ Տարածքը 9,15 կմ² է։ Քաղաքը պրովինցիայի վարչական շրջանից հեռու է 32 կմ։


== Պատմություն ==
Քաղաքը հիմնադրվել է 1995 թվականին։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ
Կնյազ-Ելգա

Կնյազ-Ելգա (ռուս.՝ Князь-Елга, բաշկիրերեն՝ Кенәзйылға), գյուղ Ռուսաստանի Բաշկորտոստան հանրապետության Իլիշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 63 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստալինի հուշարձան (Երևան)

Ստալինի հուշարձան, բացվել է Երևանում 1950 թվականի հոկտեմբերի 29-ին։ Հուշարձանի հեղինակներն են քանդակագործ Սերգեյ Մերկուրովը և ճարտարապետ Ռաֆայել Իսրայելյանը։ Այն ԽՍՀՄ-ի տարածքում Ստալինի ամենամեծ հուշարձաններից մեկն է եղել (բարձրությունը պատվանդանի հետ կազմել է 50 մ)։ 1962 թվականին Ստալինի արձանը հանվել է պատվանդանից, իսկ 1967 թվականին նրա տեղում կանգնեցվել է «Մայր Հայաստան» արձանը (քանդակագործ՝ Արա Հարությունյան)։


== Պատմություն ==

Երևանում Ստալինի արձանը տեղադրելու գաղափարը ծագել է Հայրենական մեծ պատերազմի վերջում։ Հուշարձանը կառուցվել է մի քանի ամսում։ Տեղացիների շրջանում լեգենդ է պտտվել, որ Ստալինը գիշերը ժամանել է Երևան, որպեսզի տեսնի հուշարձանը (այն նրան դուր է եկել), որից հետո անմիջապես վերադարձել է Մոսկվա։
Հուշարձանը հանդիսավոր բացվել է 1950 թվականին հոկտեմբերի 29-ին։ Բացումը զուգադիպել է Խորհրդային Հայաստանի 30-ամյակի հետ։ Բացման օրը մառախուղ է եղել, որից հուշարձանի վերին մասը ծածկվել է։ Լուսանկարիչ Նեմրութ Բաղդասարյանը բացման արարողության լուսանկարը մոնտաժել է ավելի վաղ արված նկարների հետ, և լուսանկարն այդ տեսքով հայտնվել է խորհրդային բազմաթիվ թերթերի էջերում։
Սկզբում նախատեսված է եղել հուշարձանի վիթխարի պատվանդանում բացել Հայրենական մեծ պատերազմի և այդտեղ Ստալինի ունեցած դերի վերաբերյալ թանգարան։ 1951 թվականին հուշարձանի հեղինակներ Սերգեյ Մերկուրովն ու Ռաֆայել Իսրայելյանն իրենց աշխատանքի համար արժանացել են Ստալինի առաջին աստիճանի մրցանակի։
1962 թվականին՝ Ստալինի անձի պաշտամունքի դեմ պայքարի ընթացքում, արձանը հանվել է պատվանդանից։ Գոյություն ունի լեգենդ, ըստ որի՝ ապամոնտաժման ժամանակ զինվոր է մահացել, սակայն այն չի համապատասխանում իրականությանը։ 1967 թվականին նրա տեղում տեղադրվել է «Մայր Հայաստան» հուշարձանը, որը քանդակագործ Արա Հարությունյանի աշխատանքն է։
Ստալինի հուշարձանի աչքը ներկայումս պահպանվում է Ա. Ա. Հարությունյանի արվեստանոցում։


== Նկարագրություն ==
Հուշարձանը կանգնեցվել էր Ստալինի պողոտայի վերջում՝ բլրի գագաթին (այժմ՝ Մաշտոցի պողոտա)։ Նրա բարձրությունը պատվանդանի հետ կազմել է 50 մետր, Ստալինի բրոնզե արձանն ունեցել է 16,5 մետր բարձրություն։ Այսպիսով, այն կարելի էր տեսնել ոչ միայն քաղաքի բոլոր կետերից, այլ նաև մոտակա բազմաթիվ գյուղերից։
Հուշարձանի հիմնական գաղափարը եղել է Ստալինի կերպարի ու Հայրենական մեծ պատերազմում հաղթանակների նույնացումը։ Աստիճանաձև ավարտվող վիթխարի պատվանդանը նախատեսված է եղել Հաղթանակի թանգարանի համար։ Ներսում տեղակայված են եղել մեծ սրահներով երեք հարկեր։ Դրսից Պատվանդանի դրսից հայկական սև տուֆով արված է ստորին հարթակ, իսկ բազալտից՝ աստիճաններ։ Դիմային մասում Հաղթանակի շքանշանի տեսքով հարթաքանդակ կա։
Պատվանդանին կանգնեցվել է Ստալինի պղնձե հուշարձանը։ Նա քանդակված է հրամանատարի շինելով, ձախ ձեռքին զինվորական գլխարկ է, իսկ աջ ձեռքը դրել է շինելի կոճակափեշին։ Քանդակագործը Ստալինին ներկայացրել է վեհ ու առնական, բայց միևնույն ժամանակ նրա կերպարանքում նկատելի է պարզությունն ու մարդկայնությունը։ Գլխի և ուսերի թեթև շրջված լինելը հաղորդում է ներքին էներգիա ու մտքերի լարվածություն։


== Ծանոթագրություններ ==
Արագուանան (Մարանիան)

Անվան այլ կիրառումների համար տե՛ս՝ Արագուանան (այլ կիրառումներ)Արագուանան (պորտ.՝ Araguanã), համայնք Բրազիլիայում՝ Մարանիան նահանգի կազմում։ Մունիցիպալիտետ Մարանիան նահանգի արևմտյան մարզում։ Մտնում է Պինդարեի գավառի կազմի մեջ։ Բնակչությունը կազմում է 8 664 մարդ՝ 2006 թվականի տվյալներով։ Գրավում է 804,394 կմ2 տարածք։ Բնակչության խտությունը՝ 10,8 մարդ/կմ²։


== Վիճակագրություն ==
Համախառն ներքին արդյունքը 2003 թվականի դրությամբ կազմում է 15 065 866,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով 2003 թվականի դրությամբ, կազմում է 1 697,56 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը 2000 թվականի դրությամբ կազմում է 0,548 (տվյալները՝ ՄԱԿ-ի զարգացման ծրագրի)


== Արտաքին հղումներ ==
Տեղեկություններ Արագուանանի (Մարանիան) մասին
Հայոց գրողների ընկերության գրական երեկոները

«Հայոց գրողների ընկերության գրական երեկոները», հայ բանաստեղծ Հովհաննես Թումանյանի հոդվածներից։


== Պատմություն ==
Հովհաննես Թումանյանի հոդվածներից՝ գրված 1913 թվականին։
Առաջին անգամ տպագրվել է 1918 թվականին Թիֆլիսի «Հորիզոն» օրաթերթի (№ 15) հունվարի 20-ի համարի «Ներքին տեսություն» բաժնում, որտեղից էլ արտատպվել է։
Հովհաննես Թումանյանի երկերի լիակատար ժողովածուի 7-րդ հատորում արտատպվել է Թիֆլիսի «Հորիզոն» օրաթերթից։


== Ծանոթագրություններ ==
Լոիս և Քլարկ։ Սուպերմենի նոր արկածները

Լոիս և Քլարկ։ Սուպերմենի նոր արկածները (անգլերեն` Lois & Clark: The New Adventures of Superman), ֆանտաստիկ ժանրի ամերիկյան հեռուստասերիալ, որը պատմում է հայտնի սուպերհերոս՝ Սուպերմենի նոր արկածների մասին։ Սուպերմենի դերում հանդես է գալիս Դին Քեյնը, իսկ Լոիս Լեյնին մարմնավորել է Թերի Հեթչերը։
Հեռուստասերիալի հեռարձակումը սկսվել է 1993 թվականի սեպտեմբերի 12-ին և ավարտվել է 1997 թվականի հունիսի 14-ին։ Ընդհանուր ունեցել է 4 եթերաշրջան և ցուցադրվել է 88 սերիա։


== Սյուժե ==
Քլարկ Կենտը գերմարդկային ունակություններ ունեցող մի երիտասարդ է, ով Երկիր մոլորակ է եկել Կրիպտոն մոլորակից։ Նա աշխատում է Մետրոպոլիս քաղաքի «Daily Planet» լրագրողական գործակալությունում՝ որտեղ ոչ ոք չգիտի որ նա Սուպերմեն է։ Նա այնտեղ սիրահարվում է իր գործընկերուհի՝ Լոիս Լեյնին, սակայն համարձակություն չի ունենում պատմելու իր իրական ինքնության մասին։ Որպեսզի պաշտպանի իր հարաբերությունները Լոիսի հետ, նա պետք է պայքարի Լեքս Լյութորի դեմ՝ ով միշտ նրանց դնում է ծանր իրավիճակների մեջ։


== Դերերում ==


== Եթերաշրջաններ ==


== Ծանոթագրություններ ==
Բատրազ Խադարցև

Բատրազ Սոսլանովիչ Խադարցև (ռուս.՝ Батра́з Сосла́нович Хада́рцев, մայիսի 23, 1993(1993-05-23), Վլադիկավկազ, Ռուսաստան), ռուս ֆուտբոլիստ, «Անժի» ակումբի կիսապաշտպան։


== Կարիերա ==
Բատրազ Խադարցևը սկսել է խաղալ ֆուտբոլ բակում՝ Վլադիկավկազի 35-րդ թաղամասում։ 8 տարեկանում խաղացել է «Երիտասարդական» ակումբում, նրա մարզիչը եղել է Վալերի Պավլովիչը։ 2011-2012 թվականներին խաղացել է երիտասարդական ԲԿՄԱ ակումբում։
2012/2013 մրցաշրջանում խաղացել է Վլադիկավկազում «Ալանիան» ակումբի երկրորդ կազմում, 2013/2014 թվականների մրցաշրջանում առաջին թիմի կազմում մասնակցել է ֆուտբոլի ազգային լիգայի։ Ակումբի լուծարումից հետո 2014 թվականի հունիսին տեղափոխվել է «Տոսնո»։
Մինչև 2015/2016 թվականների մրցաշրջանը տեղափոխվել է Մախաչկալայի «Անժի» ակումբ, որն անցել է պրեմիեր լիգա, ազատ է արձակվել Պրեմիեր լիգայում։ Նա իր դեբյուտը թիմի կազմում նշել է հուլիսի 19-ին՝ փոխարինման դուրս գալով 79-րդ րոպեում։


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Չիկագոյի Առևտրի պալատի շենք

Չիկագոյի Առևտրի պալատի շենք (անգլ.՝ Chicago Board of Trade Building), երկնաքեր Չիկագոյում`  ԱՄՆ-ի Իլինոյս նահանգում։ 1930 թվականից մինչև 1965 թվականը հանդիսանում էր Չիկագոյի ամենաբարձր շենքը։ 1978 թվականի հունիսի 16-ին շենքը ներառվել է ԱՄՆ պատմական վայրերի գրանցամատյանում։ Շինությունն ի սկզբանե կառուցվել է միայն Չիկագոյի առևտրի պալատի համար, որը 2007 թվականին միավորվել է Չիկագոյի ապրանքային բորսաի հետ։


== Կառույց ==
Շենքի գագաթը զարդարված է հին հռոմեական դիցաբանության  պտղաբերության Ցերերա աստվածուհու քանդակով, պատրաստված է չժանգոտվող պողպատից։ Քանդակի ընտրությունը պատահական չէր։ Չիկագոյի ապրանքային բորսաի շենքում է իրականացվում հացահատիկի ամենամեծ առևտուրը։


== Մշակույթում ==
Չիկագոյի առևտրի պալատի շենքը բազմիցս օգտագործվել է տարբեր ֆիլմերի նկարահանումներում։ Օրինակ, այն օգտագործվում է որպես Ուեյն Էնտերպրայզ ընկերության գլխամասային գրասենյակ «Բեթմեն։ Սկիզբը» ֆիլմում։  Շենքը ֆիլմի սկզբում  հստակ երևում է Գոթամի համայնապատկերում՝ Ուիլիս-թաուերի և Ամերիկյան հեռախոսային և հեռագրական ընկերության կենտրոնի հետ միասին։
Բացի այդ, շենքն օգտագործվել է հետևյալ ֆիլմերում.

«Ֆերիս Բուլերը մեկ օր արձակուրդ է վերցնում»
«Անպարտելիn»
«Անիծված ուղի»
«Խավարի ասպետը»


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Պաշտոնական շենքի էջ CBOT.com
CME խմբի հավաքածուները Չիկագոյի Իլինոյսի համալսարանում
Դրախտաձոր (համայնք, Քաշաթաղի շրջան)

Անվան այլ կիրառումների համար տե՛ս՝ Դրախտաձոր (այլ կիրառումներ)

Դրախտաձոր, համայնք Արցախի Հանրապետության Քաշաթաղի շրջանում։ Ներկայում համայնքի ամբողջ տարածքը գտնվում է Ադրբեջանի զինված ուժերի վերահսկողության ներքո և Արցախի Հանրապետության կողմից համարվում է օկուպացված։


== Աշխարհագրություն ==
Համայնքը տեղաբաշխված է Արցախի Հանրապետության աևմտյան մասում։ Ունի բարձրլեռնային տեղանք։ Համայնքի տարածքն 3176,7 հա է, որից 2756,4 հա-ն անտառային հողեր են։ Համայնքի սահմաններով է հոսում Հոչանց գետի վտակը։
Բերձոր շրջկենտրոնից հեռու է 48 կմ, իսկ մայրաքաղաք Ստեփանակերտից` 98 կմ։


== Վարչատարածքային բաժանում և համայնքային կյանք ==
Համաձայն Արցախի Հանրապետության վարչատարածքային բաժանման՝ Դրախտաձոր համայնքն իր մեջ ներառում է Դրախտաձոր և Անի գյուղերը։
Համայնքում գործում էր գյուղապետարան, բուժկետ, հիմնական դպրոց։ 
Համայնքն ապահովված էր էլեկտրաէներգիայով, հասանելի էին բջջային, ինտերնետ կապի միջոցներն ու ռադիոհեռուստատեսությամբ։
Գործում էր անհատական բնույթի ինքնահոս ջրամատակարարման համակարգ, որը սնվում էր տարբեր բնական աղբյուրներից։ Համայնքի տարածքում առկա են խմելու ջրի բնական փոքրիկ բազմաթիվ  աղբյուր-առվակներ։
2015 թվականի դրությամբ համայնքային ճանապարհները բնահողային էին։


== Բնակչություն ==
2015 թվականի դրությամբ Դրախտաձոր գյուղում բնակվել է 62 մարդ, որոնք կազմել են 16 տուն։ Անի գյուղի բնակչության մասին տվյալներ հայտնի չեն։


== Կրթություն ==
Դրախտաձոր համայնքում գործում էր հիմնական դպրոց, որտեղ 2015 թվականի դրությամբ սովորում էր 15 աշակերտ։


== Տնտեսություն ==
Համայնքի բնակչությունը հիմնականում զբաղվել է գյուղատնտեսությամբ՝ հողագործությամբ և անասնապահությամբ։ Համայնքի տարածքի 477,8 հա-ը գյուղատնտեսական նշանակության են։


== Ծանոթագրություններ ==
Ասմարա

Ասմարա (նաև Ասմերա) (տիգ.՝ ኣስመራ), Էրիթրեայի մայրաքաղաքը և խոշորագույն քաղաքը։ «Ասմարա» անվանումը տիգրինյա լեզվից թարգմանաբար նշանակում է «ծաղկափթիթ անտառ»։ Բնակչությունը՝ 963 000 մարդ (2020)։
Քաղաքում են գտնվում տեքստիլ, կարի, կոշիկի, սննդի, կերամիկական արտադրությունները։ Այստեղ են գտնվում նաև համալսարանը (1967), հանրային գրադարանը (1955), օդանավակայանը, երկաթուղային կայարանը։


== Պատմություն ==
Ասմարան առաջացել է 4 գյուղերից, որոնք հիմնադրվել են XII դարում։ Այն եղել է առևտրային կետ, իսկ արդյունքում՝ Ռաս Ալուլայի մայրաքաղաք։ Գաղութացվել է Իտալիայի կողմից 1889 թվականին, իսկ 1897 թվականին դարձել գաղութի մայրաքաղաք։ 1930-ական թվականների վերջում իտալացիները ձևափոխել են քաղաքը, ստեղծել նոր ենթակառուցվածք և կառուցել նոր շինություններ։ Ասմարան սկսեցին անվանել «փոքր Հռոմ» (իտալերեն՝ Piccola Roma)։ Մինչ օրս քաղաքի բազմաթիվ շինություններ իտալական ծագում ունեն, իսկ խանութները իտալական անվանումներ են կրում (օրինակ՝ «Բար Վիտորիա») (իտալերեն՝ Bar Vittoria), «Պաստիչերիա մոդեռնա» (իտալերեն՝ Pasticceria moderna), «Կազա դել ֆորմաջո» (իտալերեն՝ Casa del formaggio), «Ֆերամենտա» (իտալերեն՝ Ferramenta)։


== Բնակչություն ==
Քաղաքի բնակչությունը կազմում է 649 000 մարդ։ Հիմնական էթնիկ խմբերն են կազմում տիգրայի (77%) և տիգրե (15%) ժողովուրդները։ Բնակչության 60%-ը կազմում են Էրիթրեական ուղղափառ եկեղեցու հետևորդները, 15%-ը՝ կաթոլիկները, 25%-ը՝ մուսուլմանները (սունիտներ)։
Ասմերայում հիմնական լեզուներն են համարվում անգլերենը, իտալերենը, արաբերենը և տիգրինյան։


== Կլիմա ==
Ասմարայում տարածված է մերձհասարակածային հատկանիշներով լեռնային կլիման։ Ցերեկը տաք է, իսկ գիշերը՝ համեմատաբար ցուրտ։ Ծովի մակարդակից մեծ բարձրության վրա գտնվելու հետ կապված չոր սեզոնին նույնիսկ լինում են ցրտահարություններ։ Ձյուն շատ երբեմն է տեղում, քանի որ չոր սեզոնին տեղումները գրեթե բացակայում են։ Խոնավ սեզոնը շատ կարճ է տևում (հուլիս-օգոստոս)։ Օդի ջերմաստիճանի տատանումները նվազում են խոնավ սեզոնի ընթացքում, և ուժեղանում են դրա ավարտվելուն պես՝ հունվարին հասնելով առավելագույնի։


== Տնտեսություն ==
Քաղաքում է գտնվում Էրիթրեայում առաջին Asmara Brewery գարեջրագործարանը։


== Քույր-քաղաքներ ==
 Ֆլորենցիա (իտալերեն՝ Firenze), Իտալիա
 Խարթում (արաբ․՝ الخرطوم‎‎), Սուդան
 Ատլանտա (անգլ.՝ Atlanta), ԱՄՆ


== Ծանոթագրություններ ==


== Արտաքին հղումներ ==
Ասմարա // Բրոքհաուսի և Եփրոնի հանրագիտական բառարան, 1890—1907:
Բունիկաուր

Բունիկաուր (վրաց.՝ ბუნიკაური), գյուղ Վրաստանում։ Գտնվում է Իմերեթի մարզի Ճիաթուրայի շրջանում։


== Դիրք ==
Գյուղը գտնվում է ծովի մակարդակից 760 մետր բարձրության վրա։ Շրջկենտրոն Ճիաթուրայից հեռու է 9 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 61 մարդ։


== Ծանոթագրություններ ==
Լիվ-Գրեթե Շյելբրեյդ

Լիվ-Գրեթե Շյելբրեյդ (նորվ.՝ Liv Grete Skjelbreid, հուլիսի 7, 1974(1974-07-07), Fusa, Հորդալան, Նորվեգիա), նորվեգացի նախկին բիաթլոնիստ։
Նա օլիմպիական խաղերում երեք մեդալ նվաճեց և կարողացավ 2003/04 մրցաշրջանում նվաճել ընդհանուր բիաթլոնի աշխարհի գավաթը։ 2000 և 2001 թվականներին հաղթողի երեք չեմպիոնական տիտղոսներ ունենալով, նա Գերմանիայի Օբերհոֆ քաղաքում 2004 թվականի աշխարհի առաջնությունում նվաճեց 4-րդ ոսկե մեդալը։
2006 թվականի մարտի 6-ին Լիվ-Գրեթե Շյելբրեյդը ավարտեց իր սպորտային կարիերան։


== Անձնական կյանք ==
2000 թվականի մայիսին ամուսնացել է ֆրանսիացի բիաթլոնիստ Ռաֆայել Պաիրի հետ։ 13 տարի ամուսնությունից հետո նրանք որոշեցին ամուսնալուծվել։ Նրանք ունեն երեք դուստր՝

Էմմա (ծնվել է 2003 թվականի հունվարի 27-ին)
Աննա (ծնվել է 2007 թվականի հունվարի 10-ին)
Լենա (ծնվել է 2008 թվականի հոկտեմբերի 10-ին)


== Աշխարհի առաջնություն ==


=== Անհատական հաղթանակներ ===


== Ծանոթագրություններ ==
Ավիավթար Ղազվինի մոտ (2009)

Ավիավթար Ղազվինի մոտ, 2009 թվականին Կասպյան ավիաուղիների ինքնաթիռի վթար։
Ինքնաթիռը վթարի է ենթարկվել Իրանի ժամանակով 11։33, թռիչքից 16 րոպե անց։ Ինքնաթիռը թռչում էր Թեհրանի Իմամ Խոմեյնիի անվան օդանակավակայանից դեպի Երևանի Զվարթնոց միջազգային օդանավակայան։ Գտնվելով երկրից 10.200 մ բարձրության վրա ինքնաթիռը կտրուկ փոխում է երթուղին և սկսում է ցած իջնել։ Անձնակազմը դիսպետչերների և մոտակա ինքնաթիռների հարցումներին չի պատասխանում։ Անկումից 3 րոպե հետո ինքնաթիռը բախվում է գետնին։
Ինքնաթիռի ընկած վայրում առաջանում է 10 մ խորությամբ փոս։ Ինքնաթիռում գտնվողները բոլոր զոհվում են։ Վերջին սև արկղը հայտնաբերվում է վթարի վայրից 4 կմ հեռավորության վրա։
Ուղևորների թվում էր նաև Իրանի ձյուդոյի պատանեկան հավաքականի թիմը։


== Տես նաև ==
Զբոսաշրջությունն Իրանում


== Արտաքին հղումներ ==

(ռուս.) Միջպետական ավիացիոն կոմիտեի պաշտոնական հետաքննություն( Archived 2012-04-27 at the Wayback Machine.)
(անգլ.) "Meeting Notes Moscow IAC July 6, 2010." ( Archived May 9, 2013, at the Wayback Machine.) Iran Civil Aviation Organization.
(անգլ.) Tehran–Yerevan Flight 7908 Flight Crew & Passengers List – Caspian Airlines (Archive)
(անգլ.) Fatal Accident: Final List of Passengers On Board Flight CPN-7908, 15 July 2009 - General Department of Civil Aviation - Armenia (Archive)
(անգլ.) Ինքնաթիռի լուսանկարներ
(անգլ.) Տվյալներ վթարի մասին


== Ծանոթագրություններ ==
Դոբրուն (գյուղ, Սուզեմսկի շրջան)

Անվան այլ կիրառումների համար տե՛ս՝ ԴոբրունԴոբրուն (ռուս.՝ Добрунь), գյուղ Ռուսաստանի Բրյանսկի մարզի Սուզեմսկի շրջանի կազմում։
Բնակչությունը 2009 թվականին գրանցված տվյալներով կազմում էր 17 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(5281) Լինդստրյոմ

(5281) Լինդստրյոմ (անգլ.՝ Lindstrom), աստերոիդ աստերոիդների հիմնական գոտում։ Հայտնաբերվել է 1988 թվականի սեպտեմբերի 6-ին Շելտ Բասի կողմից Սերո Տոլոլոյում։
Միջին հեռավորությունը Արեգակից կազմում է 3,014333 ա. մ., առավելագույնը մոտենում է 2,6591 ա. մ. հեռավորության վրա և հեռանում 3,3696 ա. մ.։ Արեգակի շուրջ մեկ ամբողջական պտույտ է կատարում 1911,55 երկրային օրվա ընթացքում, իր ուղեծրով շարժվելով միջինում 0,188329 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5281) Լինդստրյոմ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տոսի Մարուկի

Տոսի Մարուկի (ճապ.՝ 丸木 俊, փետրվարի 11, 1912(1912-02-11), Հոկայդո, Հոկայդո, Ճապոնիա - հունվարի 13, 2000(2000-01-13)), ճապոնացի նկարչուհի, Իրի Ակամացուի կինը։ Ամուսնու հետ ստեղծել է «Հիրոսիմա» հակամիլիտարիստական նկարաշարը (տուշ, ջրաներկ, սկիզբը՝ 1947)։
Իրի Մարուկին (ծնվել է 20 հունիսի, 1901)։ 1922-1933 թվականներին սովորել է Տոկիոյում։ 1945 թվականին ղեկավարել է Ճապոնիայի առաջադեմ նկարիչների միավորումը։


== Աշխատություններ ==
ひろしまのピカ (Hiroshima no Pika). Komine Shoten, Tokio 1980, ISBN 4-338-02201-9
Das Mädchen von Hiroshima. Verlag Sankt Gabriel, Mödling-Wien 1984, ISBN 3-85264-222-1
言いたいことがありすぎて (Iitai Koto ga Arisugite). Chikuma Shobō, Tokio 1987, ISBN 4-480-81247-4
丸木俊の世界展 生命への熱い視線) (Maruki Toshi no Sekaiten. Seimei e no Atsui Shisen). Gembaku no Zu Maruki Bijutsukan (原爆の図丸木美術館), 1995
丸木俊 女絵かきの誕生 (Maruki Toshi. Onna Ekaki no Tanjō). Nihon Tosho Center (日本図書センター, 1997


== Ծանոթագրություններ ==


== Արտաքին հղումներ ==
Maruki Gallery for the Hiroshima Panels Archived 2016-03-15 at the Wayback Machine.
Սիռո Գեռա

Սիռո Գեռա (իսպ.՝ Ciro Guerra, փետրվարի 6, 1981(1981-02-06), Ռիո դե Օրո, Cesar Department, Կոլումբիա), կոլումբիացի ռեժիսոր, սցենարիստ։


== Կենսագրություն ==
Սիռո Գեռան ծնվել է 1981 թվականին Կոլումբիայի Սեսար շրջանի Ռիո դե Օրո քաղաքում։ Ավարտել է Կոլումբիայի ազգային համալսարանի կինոյի և հեռուստատեսության բաժինը։ 2004 թվականին՝ 23 տարեկան հասակում նկարահանել է իր առաջին ֆիլմը՝ «Թափառող ստվերներ», որը Կոլումբիայից ընտրվել է ներկայացնելու Օսկարի 78-րդ մրցանակաբաշխության ժամանակ որպես լավագույն օտարալեզու ֆիլմ, սակայն այդ անվանակարգում հաղթող չի ճանաչվել։ «Քամու ճամփորդությունները» ֆիլմը ներկայկացվել է 2009 թվականի Կաննի կինոփառատոնի «Հատուկ հայացք» ծրագրում և Կոլումբիայից ընտրվել է ներկայացնելու Օսկարի 82-րդ մրցանակաբաշխության ժամանակ որպես լավագույն օտարալեզու, սակայն այդ անվանակարգում հաղթող չի ճանաչվել։
2015 թվականին նկարահանված Օձի գրկում ֆիլմը ցուցադրվել է Կաննի 2015 թվականի կինոփառատոնի «Ռեժիսորներ երկշաբաթ» ծրագրում և արժանացել C.I.C.A.E. մրցանակի։ Ֆիլմը մրցանակների է արժանացել նաև Օդեսայի և Լիմայի միջազգային կինոփառատոներում։ 2015 թվականին «Օձի գրկում» ֆիլմը ներկայացվել է Ոսկե ծիրան կինոփառատոնի Խաղարկային ֆիլմերի մրցույթ ծրագրում։ Օսկարի 88-րդ մրցանակաբաշխությանն առաջադրվել է որպես Լավագույն օտարալեզու ֆիլմ՝ դառնալով առաջին կոլումբիական ֆիլմը, որ առաջադրվել է այս մրցանակի համար։


== Ֆիլմեր ==


== Ծանոթագրություններ ==


== Արտաքին հղումներ ==
Ciro Guerra Internet Movie Database կայքում
Ciro Guerra at Proimágenes